கேள்வி: கெடா - மத்திய கிழக்கு இலக்கியத்தில் கெடா பற்றி தகவல் சொல்.
பதில்: இசுலாமியப் பேரரசின் கலீபகம் மூன்றாவது கலீபகமான அப்பாசியக் கலீபகம் (கி.பி. 750) காலத்தில் வாழ்ந்த இபின் கோர்தாத்பே எனும் புவியியலாளர்; 'சாலைகள் மற்றும் ராஜ்யங்களின் புத்தகம்' (''Book of Roads and Kingdoms'') எனும் நூலை எழுதி இருக்கிறார். அதில் அவர் கெடாவை ''கெலா'' ''(Qilah)'' என்று குறிப்பிடுகிறார். மற்றொரு புவியியலாளரான சுலைமான் சிராப் என்பவர் எழுதிய 'ஆசியப் பயணங்கள்' எனும் நூலில் கெடாவை ''கெலா பார்'' என்று குறிப்பிடுகிறார். மற்றும் ஒரு புவியியலாளரான அபு-துலாப் மிசார் இப்னு முகல்கில் என்பவர் எழுதிய 'அலி ரிசலா அல் தனியா' எனும் நூலில் கெடாவை ''கெலா'' (''Kalah'') என்று குறிப்பிடுகிறார்.